OSNOVNA ŠKOLA KRALJA TOMISLAVA

 NAŠICE

KLASA: 003-06/15-01/04

URBROJ: 2149/13-01-15-2

Našice, 12. ožujka 2015.

**ZAPISNIK**

devetnaeste sjednice Školskog odbora održane u četvrtak 12. ožujka 2015. godine s početkom u 18,00 sati u zbornici nove školske zgrade u Našicama, Ulica Matice hrvatske 1.

**Nazočni**: Vlatka Zahirović – ravnateljica, Vesna Kovačević - Tomić, Ivica Knežević, Ivan Matulić, Darija Vlajnić, Blanka Sertić kao zapisničar
**Nenazočni:** Jasmina Vidaković, Valerija Šimić i Branko Malenica

Nazočno je 4 člana od ukupno 7 članova Školskog odbora.

Predsjednica Školskog odbora pozdravlja prisutne članove Školskog odbora, otvara

devetnaestu sjednicu Školskog odbora i konstatira potrebnu većinu za pravovaljano odlučivanje.

 Predlaže se sljedeći

**DNEVNI RED**

1. Donošenje Odluke o usvajanju Zapisnika osamnaeste sjednice Školskog odbora
2. Natječajni postupak – Hrvatski zavod za zapošljavanje, mrežne stranice, oglasne ploče, objava 25. veljače 2015. godine za popunu radnog mjesta:
* učitelj engleskog jezika – određeno, puno radno vrijeme, zamjena za vrijeme bolovanja, a do povratka radnice na rad

Rok za prijavu kandidata bio je od 26. veljače do 05. ožujka 2015. godine

1. Donošenje Odluke o utvrđivanju Prijedloga Odluke o izmjenama i dopunama Statuta Osnovne škole kralja Tomislava, Našice.
2. Pitanja i prijedlozi

Prisutni članovi Školskog odbora predloženi dnevni red, jednoglasno usvajaju.

**Točka 1.**

Predsjednica izvješćuje o realizaciji zaključaka osamnaeste sjednice Školskog odbora održane 10. veljače 2015. godine.

Na tekst zapisnika stavljena je primjedba. U Točki 2. u Odluci Školskog odbora, umjesto Ane Katruša treba stajati Perka Gabajček. Na ostali tekst zapisnika i zaključke sjednice nije bilo primjedbi te se donosi sljedeća

**ODLUKA**

**Usvaja se zapisnik osamnaeste sjednice Školskog odbora održane 10. veljače 2015. godine s predloženom izmjenom u tekstu.**

**Točka 2.**

Osnovna škola kralja Tomislava, Našice nakon iskazane prijave potrebe za popunom radnog mjesta i dobivene suglasnosti Ureda državne uprave Osječko-baranjske županije objavila je natječaj za popunu sljedećeg radnog mjesta:

* **Učitelj engleskog jezika -** određeno, puno radno vrijeme, zamjena za vrijeme bolovanja, a do povratka radnice na rad.

Natječaj je objavljen na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnim pločama školske ustanove, dana 25. veljače 2015. Rok za prijavu kandidata bio je od 26. veljače do 05. ožujka 2015. godine.

Prijavu na natječaj za radnomjesto **učitelja engleskog jezika** podnijelo je sedam kandidata. Sve prijave su pravovremene i potpune. Nitko od prijavljenih kandidata ne ostvaruje pravo prednosti prema posebnom Zakonu, niti je podnio dokaz o tome.

Privitak: Tablica 1.

Ravnateljica objašnjava prisutnim članovima Školskog odbora da zbog bolovanja Ane Katruše postoji potreba za popunom radnog mjesta učitelja engleskog jezika, na određeno, puno radno vrijeme.

U skladu s tim, a prema člancima 107., 114. i 118. Zakona o odgojui obrazovanju u osnovnoj i srednjoj školi (Narodne novine, broj: 87/08., 86/09., 92/10., 105/10.-Ispr. 90/11., 16/12., 86/12., 94/13. i 152/14. ), ravnateljica predlaže zasnivanje radnog odnosa s **Dominikom Mihaljevićem,** **magistrom edukacije engleskog jezika i književnosti i povijesti**, na određeno, puno radno vrijeme, zamjena za vrijeme bolovanja, a do povratka radnice na rad. Školski odbor suglasan je s prijedlogom ravnateljice za zasnivanje radnog odnosa s Dominikom Mihaljevićem i jednoglasno donosi sljedeću

**ODLUKU**

**Školski odbor jednoglasno daje prethodnu suglasnost za zasnivanje radnog odnosa s Dominikom Mihaljevićem, magistrom edukacije engleskog jezika i književnosti i povijesti, na određeno, puno radno vrijeme, zamjena za vrijeme bolovanja, a do povratka Ane Katruše na rad.**

**Točka 3.**

Tajnica škole, Blanka Sertić dala je kratak uvod te obrazložila tekst Prijedloga Odluke o izmjenama i dopunama Statuta Osnovne škole kralja Tomislava, Našice.

Hrvatski sabor je na sjednici 12. prosinca 2014. godine donio Zakon o izmjenama i dopunama Zakona o odgoju i obrazovanju u osnovnoj i srednjoj školi ( Narodne novine, broj 152/14.) Zakon je stupio na snagu 30. prosinca 2014. godine te u skladu s tim školske ustanove dužne su uskladiti odredbe Statuta i drugih općih akata s odredbama Zakona.

Temeljem članka 98. stavka 3. Zakona o odgoju i obrazovanju u osnovnoj i srednjoj školi

 ( Narodne novine, broj 152/14.) i članka 52. Statuta škole, Školski odbor, nakon razmatranja teksta Prijedloga Odluke o izmjenama i dopunama Statuta jednoglasno donosi Odluku o utvrđivanju Prijedloga Odluke o izmjenama i dopunama Statuta Osnovne škole kralja Tomislava, Našice. Tekst prijedloga Odluke o utvrđivanju Prijedloga Odluke o izmjenama i dopunama Statuta dostavit će se Osnivaču radi dobivanja prethodne suglasnosti.

Školski odbor donosi sljedeću

**ODLUKU**

**Školski odbor, jednoglasno donosi Odluku o utvrđivanju Prijedloga Odluke o izmjenama i dopunama Statuta Osnovne škole kralja Tomislava, Našice**

**Točka 4.**

Pitanja i prijedloga nije bilo.

Sjednica je zaključena u 18.30 h.

Zapisničar: Zamjenica predsjednice Školskog

 odbora:

Blanka Sertić, dipl. iur. Vesna Kovačević – Tomić, prof.